ANDREW WOMMACK EVANKELIUMIN ÄÄRELLÄ
TALOUDENHOITO. OSA 17/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Tänään jatkan opetusta taloudenhoidosta.
Tämä on voimallinen opetus. Se on muuttanut elämäni -
ja auttanut minua toteuttamaan sen, mihin Jumala on minut kutsunut.
Tv-lähetykset ja raamattukoulujen rakentaminen maksaa paljon.
Jos Jumala ei olisi opettanut minulle näitä totuuksia menestyksestä, -
en voisi tehdä sitä mitä teen. Siksi aihe on tärkeä niin minulle kuin teille.
Joillakin katsojilla on selvä suunta Jumalalta mutta ei varustusta.
Näkyä on mutta varustus puuttuu. Se turhauttaa.
Monet tarvitsevat läpimurron tässä asiassa.
Minulle annettiin kerran profetia. Ehkä 20―25 vuotta sitten.
Profetia kuului: "Et enää ajattele niin, mitä sinulla on varaa tehdä, -
vaan jätät rahan huomiotta.
Kun Jumala kehottaa tekemään jotakin, -
ainoa, mikä sinua ajaa toimimaan, on se, mitä Jumala tahtoo tehtävän."
Kun kuulin profetian, pidin sitä mahdottomana.
Koko elämäni ajan minulla oli ollut näky Jumalalta, -
mutta näkyä oli aina enemmän kuin varustusta.
En väitä päässeeni siitä vielä kokonaan.
Saimme juuri valmiiksi 32 miljoonan dollarin rakennusprojektin -
Woodland Parkissa. Se on vasta puolet kahdesta rakennuksesta, -
jotka Jumala kehotti minua rakentamaan.
Kun käynnistimme projektin, meillä ei ollut siihen rahaa.
En antanut sen sanella, mitä teemme.
Rakensin sen, mitä koin Herran kehottavan.
En pitänyt rahaa ensisijaisena tekijänä.
Yritimme olla hyviä taloudenhoitajia ja säästää, missä voimme.
Pystytin pohjakerrokseen pylvään, -
jolla säästi yli miljoona dollaria rakennuskuluissa.
En tahtonut pylvästä sinne, mutta miljoonan dollarin vuoksi siedän sen.
Yritimme siis olla hyviä talouden- hoitajia ja miettiä kustannuksia.
Käytimme elementtiseiniä ja säästimme rahaa, missä voimme.
Mutta sain sellaisen rakennuksen, jota pidin Herran johdatuksen mukaisena.
Suostuin ja ryhdyin siihen jo ennen kuin kuulin, paljonko se maksaa.
Raha ei ole määräävä tekijä. Minä olen muuttunut tässä.
Motivaationi lähde on se, mitä Jumala kehottaa tekemään.
Minun pitää toki pohtia, miten se maksetaan.
En väitä, että minulla on rajattomasti rahaa.
Elämässäni oli kuitenkin aika, -
jolloin näkyni oli paljon suurempi kuin varustukseni, ja se turhautti.
Monia katsojia Jumala on johdattanut tekemään asioita, -
mutta he eivät voi tehdä sitä rahanpuutteen takia.
Se ei ole Jumalan tarkoitus. Kun Jumala johdattaa, Hän antaa varat.
Varustus on saatavilla, mutta monen asian pitää tapahtua, -
monet niistä sisimmässämme.
Voin todistaa, että kun Jumala puhui minulle tästä, asiat muuttuivat.
Viime jaksossa kerroin pastori Dean Meltonista, -
jonka kautta Jumala vaikutti elämääni.
Kaksi vuotta minä pohdin raamatunkohtia, joissa sanottiin, -
että Jumala täyttää tarpeemme -
ja antaa ylenpalttisesti armoa tehdä ylenpalttisesti kaikkia hyviä tekoja.
Olen opettanut vaivattomasta muutoksesta, -
että tällä tavalla Jumalan valtakunta toimii.
Jumalan Sana on kuin siemen.
Jos tahtoo satoa, pitää istuttaa Sanan siemen omaan elämään.
Olin tehnyt sitä kaksi vuotta mutten nähnyt vielä ulkoista muutosta.
En nähnyt ylenpalttisuutta, mutta olin istuttanut siementä, -
ja se oli tärkeä osa prosessia.
Sitten pastori Dean Melton tuli puhumaan seurakuntaamme.
Korjaan, ei seurakuntaamme vaan kouluuni.
Minulla oli keltainen muistivihko mukana. Aioin kirjoittaa ylös kaiken, -
mikä sai hänet menestymään paljon paremmin kuin minä.
Hän opetti kahtena päivänä kolme tuntia kerralla raamattukoulussamme.
Istuin kuuntelemassa, enkä kirjoittanut yhtäkään muistiinpanoa.
Hän ei sanonut mitään, mitä en olisi jo tiennyt. Tiesin jo periaatteet.
En osaa oikein kuvailla sitä. Hän uskoi ne asiat vakaammin kuin minä.
Hän oli yhdistänyt tietoon uskon.
Minulla oli tieto, mutta pyytelin sitä anteeksi ja ujostelin puhua rahasta.
Nytkin kun opetan tv:ssä, minuun kohdistuu paljon kritiikkiä.
Jotkut katsojat ottavat puheeni hyvin vastaan, kunnes alan puhua rahasta.
"Nyt sitten väität olevasi aivan samanlainen kuin muutkin."
Vastustusta on, ja minulla on käsityksiä, joista pitää päästä yli.
Koska pelkäsin toisten ajatuksia ja koska olin ennen opettanut -
menestystä vastaan, en ollut sitoutunut asiaan.
En ollut yhdistänyt uskoa totuuksiin sillä tavalla kuin pastori Dean.
Kun näin sen, jysähti.
Siemenet, joita olin vuosia kylvänyt elämääni, alkoivat versoa. Muutos tuli.
Minulla on hyvä syy kertoa tämä kaikki.
Tämä tapahtui siis vuonna 1995 tai -96. Matkustelin silloin paljon -
ja järjestin kokouksia seurakuntiin ja joskus hotellien kokoustiloihin.
Otin aina mukaan yhden puhujan itseni lisäksi -
ja Charlie ja Jill Leblancin johtamaan ylistystä.
Kulut tulijoista, hotellista ja palkkiot vieraille -
olivat yleensä noin 10 000 dollaria kolmipäiväisestä konferenssista.
Ennen kuin sain ilmestyksen raha-asioista, -
kolehdit konferensseista olivat lähes 10 000 dollaria joka kerta.
Joskus se oli 9 995 dollaria, eli 5 dollaria liian vähän.
Tai sitten saimme kerättyä 5 tai 10 dollaria yli kustannusten.
Saimme juuri ja juuri kulut katettua.
Pitemmän päälle se ei haitannut, koska saimme uusia kumppaneita.
Ajan kuluessa he saivat voittoa, ja se oli ihan hyvä.
Mutta sen jälkeen kun Herra oli puhunut minulle rahasta -
ja antanut ilmestyksen taloudenhoidosta, -
pidin jälleen kokouksen Phoenixissa. Se oli heti seuraavalla viikolla.
Jälleen se maksoi noin 10 000 dollaria. En tehnyt mitään eri lailla.
En kertonut ihmisille, että meillä oli suuri tarve. En yrittänyt nyhtää rahaa.
En tehnyt mitään ulkoisesti eri tavalla, -
mutta sisimmässäni yhdistin oppimani totuudet uskoon.
Sen sijaan, että olisimme saaneet 10 000 dollaria ja kulut katettua, -
taisimme saada 25 000 dollaria. Yli 2,5 kertaa enemmän kuin ennen.
En tehnyt ulkoisesti mitään eri lailla. Mikään ei ollut eri lailla.
Muutos tapahtui kokonaan sisimmässäni, sydämessäni.
Olen opettanut rajoitusten pois ottamisesta Jumalalta.
Vuonna 2002 Herra näytti minulle, että rajoitin Häntä ajattelemalla ahtaasti.
Ennen kuin ehdin kirjoittaa sähköpostilistallemme näystä, -
ennen kuin tapahtui mitään fyysistä, joka olisi tuottanut vastauksen, -
tuloni moninkertaistuivat. Se ei johtunut mistään luonnollisista teoista.
Se johtui sisäisestä muutoksesta. Jokin minussa oli rajoittanut Jumalaa.
Osalla teistä katsojista on nihkeät ajatukset raha-asioista, -
ja se estää Jumalaa siunaamasta teitä ja antamasta vaurautta.
Tarvitsette ymmärryksen tästä. Se saa aikaan ison muutoksen.
Vaikka tekonne eivät muuttuisi fyysisesti, -
muutos tapahtuu, kun yhdistää uskon tietoon asioista.
Tämä on valtava juttu.
Asia on abstrakti. Sitä ei voi määritellä.
Ei sitä voi sanoa ulkopuolelta, -
uskooko joku oikeasti johonkin vai sanooko hän sen vain.
Se on vaikeaa ja subjektiivista. Sitä on vaikea sanoa.
Kerroin oman todistukseni siitä, -
että kun tein muutoksen sydämessäni, kaikki muuttui ulkoisesti.
Jotkut teistä tarvitsevat saman muutoksen.
Tahdon siis rohkaista teitä ottamaan vastaan puheeni taloudenhoidosta.
Vaikka epäilystä ja vastustusta on, tarvitsette ilmestyksen -
voidaksenne toteuttaa sen, mitä Jumala kutsuu teitä tekemään.
Katsotaan jaetta Ef. 4:28: -
"Joka on varastanut, älköön enää varastako, -
vaan tehköön ennemmin työtä ja toimittakoon käsillään sitä, -
mikä hyvää on, että hänellä olisi, mitä antaa tarvitsevalle."
Osoitan tämänkin kohdan kautta, että raamatullinen menestys -
ei ole ahnetta ja itsekästä. Kyse ei ole siitä, että itse saa kaikkea.
Raamatullinen menestys mahdollistaa sen, että voi siunata toisia.
Silloin saa riittävästi varustusta Herran antaman näyn toteuttamiseen.
Katsotaan tätä vielä: "Joka on varastanut, älköön enää varastako, -
vaan tehköön ennemmin työtä..." "Ennemmin" tarkoittaa vastakohtaa.
Jos ei tee työtä vaan elää muiden siivellä, -
sitä verrataan varastamiseen. Älkää käsittäkö väärin.
En tarkoita, että työttömät ovat vätyksiä, jotka pummaavat toisilta.
Totta kai päteviä syitä on. Jos olet kotiäiti ja miehesi tekee töitä, -
kuten perinteisesti on toimittu, -
ja jos kasvatat lapsia ja huolehdit kodista, se on kokopäiväinen työ.
Se ei ole vetelehtimistä.
Vastustan sitä, että nainen ei voisi tuntea olevansa arvokas ilman uraa.
Päteviä syitä on. Jollakulla voi olla fyysinen syy, ettei voi tehdä työtä -
tai joku voi olla fyysisesti kykenemätön töihin.
Voi olla lomautettu mutta yrittää tehdä töitä. En vastusta sellaista.
Tarkoitan, että jos elää sosiaaliavustuksen kustannuksella -
ja käyttää muita hyväksi, sitä tässä jakeessa verrataan varastamiseen.
Jotkut hankkivat lapsia, vaikka eivät ole naimisissa.
He hankkivat monta lasta ja nostavat valtiolta tukia.
He käyttävät lapsia kustannustensa kattamiseen.
Se on varastamista. Jumalan Sana ei opeta sellaista.
2. Tess. 3:10: "...kuka ei tahdo työtä tehdä, ei hänen syömänkään pidä."
Lieventäviä asianhaaroja voi olla. En puhu siitä.
Tarkoitan ihmisiä, jotka hyödyntävät järjestelmää. Se on varastamista.
"Joka on varastanut, älköön enää varastako, -
vaan tehköön ennemmin työtä [tehköön sen sijaan työtä] -
ja toimittakoon käsillään sitä, mikä hyvää on, -
että hänellä olisi, mitä antaa tarvitsevalle." Se on työnteon syy.
Jos tuota ei olisi sanottu Sanassa, -
tuskin yksikään katsoja olisi keksinyt, että se on se syy, miksi töitä tehdään.
Useimmat sanoisivat, että työtä tehdään, jotta voi maksaa laskut, -
asuntolainan ja ruokaostokset ja tehdä kaikki mitä täytyy tehdä.
Useimpien mielestä töitä tehdään, jotta voi maksaa laskut.
Toisin sanoen töitä tehdään, jotta voi käyttää rahat itseensä ja tarpeisiinsa.
Älkää käsittäkö väärin. Totta kai maksamme laskut. Puhuin siitä jo.
Ei ole oikein elää toisten siivellä. Omat kulut on hoidettava.
Jos et tee töitä, et syö, sanoo Sana.
Meidän pitää maksaa laskumme, mutta sen ei pitäisi olla pääasia.
Pääasian tulisi olla se, että tekee töitä ja saa rahaa, -
jotta voi maksaa laskut ja erityisesti jotta voi olla siunaus toisille.
Jotta "olisi, mitä antaa tarvitsevalle".
Niin jakeessa Ef. 4:28 sanotaan. Töitä tehdään, jotta voi siunata toisia.
Ei sen takia, että voi itse olla siunattu vaan että voi siunata toisia.
Se, mitä sanoin ja mitä Sana sanoo, on useimmista käsittämätöntä.
He hylkäävät koko ajatuksen typeryytenä. "Eihän noin voi elää."
Mutta juuri siihen Sana kehottaa.
Luetaan toinen kohta. Tämä on tuttu kohta useimmille.
Matt. 6:33: "Vaan etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan."
"Kaikki tämä" viittaa aiempiin jakeisiin. Luetaan, mitä ne ovat.
Jae 25: "Sentähden minä sanon teille: älkää murehtiko hengestänne, -
mitä söisitte tai mitä joisitte, älkääkä ruumiistanne, mitä päällenne pukisitte.
Eikö henki ole enemmän kuin ruoka ja ruumis enemmän kuin vaatteet?"
Meitä ei käsketä olla ajattelematta niitä asioita -
vaan tässä tarkoitetaan ahdistusta ja huolta.
"Älkää murehtiko", siinä sanotaan.
Jos aikoo syödä, täytyy päättää ruoka. Kun menee kauppaan, -
täytyy monesti tehdä lista illallisen aineksista.
Niitä ajatellaan kyllä, mutta niistä ei Sanan mukaan pidä kantaa huolta.
Jakeessa 25 puhuttiin siis ruuasta.
Se jatkuu jakeessa 26: "Katsokaa taivaan lintuja: eivät ne kylvä -
eivätkä leikkaa eivätkä kokoa aittoihin, ja teidän taivaallinen Isänne ruokkii ne
Ettekö te ole paljoa suurempiarvoiset kuin ne?"
Ettekö ole Jumalalle arvokkaampia kuin linnut?
Jotkut eivät ajattele niin, mutta niin Raamatussa sanotaan.
Mikään eläin ei ole Jumalalle niin arvokas, -
kuin ihminen, joka luotiin Hänen kuvakseen.
Voin kuulla, kuinka puunhalaajat kirkuvat kuullessaan tuon.
Mutta niin Raamattu opettaa. Meidät luotiin Hänen kuvakseen.
Kaikki eläimet yhteensä eivät ole Hänelle niin arvokkaita kuin me.
Eläimiä ei silti pidä kohdella huonosti.
Luonnonsuojelu ja sukupuuttoon kuolemisen ehkäisy on tärkeää.
Mutta olette Jumalalle arvokkaampia kuin linnut. Niin tässä sanotaan.
Matt. 6:27―29: "Ja kuka teistä voi murehtimisellaan lisätä ikäänsä -
kyynäränkään vertaa? Ja mitä te murehditte vaatteista?
Katselkaa kedon kukkia, kuinka ne kasvavat; eivät ne työtä tee -
eivätkä kehrää. Kuitenkin minä sanon teille: -
ei Salomo kaikessa loistossansa ollut niin vaatetettu kuin yksi niistä."
Salomo oli ja tulee olemaan rikkain ihminen, joka on maan päällä elänyt.
Salomo oli hävyttömän rikas.
Hänellä oli kultaa. Sanottiin, että kultaa oli niin paljon, -
että hopeaa pidettiin arvottomana hänen aikanaan.
Hopealla katettiin katuja kuin kivillä.
Salomolla oli rikkauksia enemmän kuin voimme kuvitellakaan.
Silti kedon kukat ovat kauniimpia ja upeammin vaatetettuja kuin Salomo.
Jos Jumala huolehtii näin kedon kukasta, joka tänään kukkii -
ja on huomenna poissa, eikö Hän pitäisi huolta teistä?
Sanassa puhuttiin siis siitä, mitä syömme ja mitä puemme päälle.
Matt. 6:30―33: "Jos siis Jumala näin vaatettaa kedon ruohon, -
joka tänään kasvaa ja huomenna uuniin heitetään, -
eikö paljoa ennemmin teitä, te vähäuskoiset?
Älkää siis murehtiko sanoen: 'Mitä me syömme?' tahi: 'Mitä me juomme?' -
tahi: 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan.
Vaan etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan."
Siis ruoka, vaatteet, nukkumapaikka, toisin sanoen kaikki tarpeenne.
Tässä puhutaan samasta asiasta kuin Ef. 4:28:ssa.
Työtä tehdään, ei vain jotta tarpeet saadaan täytettyä -
vaan jotta on antaa sille, joka tarvitsee.
Ensimmäiseksi laitetaan Jumalan valtakunta ja toiset ihmiset.
Se, että käyttää rahojaan toisten siunaamiseen.
Jos laitat Jumalan valtakunnan ykköseksi, -
Jumala huolehtii sinun valtakunnastasi.
Hän antaa kaikki ne asiat sivu- tuotteena. Ei pääasiana ja tavoitteena.
Tämä on voimallista. Ja tämä menee useimmilla yli hilseen.
Useimmat eivät yhtään käsitä, mitä tarkoitan.
Tämä on aivan kuin jostakin kirjasta, jota ihmiset eivät voi käsittää.
Mutta Herra sanoo, että voitte päästä siihen, ettette edes mieti tarpeitanne.
Ajatelkaa ensin Jumalan valtakuntaa ja Jumalan palvelemista sillä, -
että siunaatte toisia ja laitatte heidät etusijalle, -
ja silloin Jumala pitää teistä paremmin huolta kuin itse olette ikinä pitäneet.
Yleensä ihmiset tekevät töitä, jotta he voivat huolehtia omista tarpeistaan.
Tuhannet ovat sanoneet minulle, että tahtoisivat antaa ja auttaa minua -
tv-työssä ja ihmisten tavoittamisessa, mutta heillä ei ole riittävästi.
He tarkoittavat, että he laittavat omat tarpeensa etusijalle.
"Jos olisi ylimääräistä, antaisin ilolla."
Luin juuri kirjeen, jossa joku sanoi: -
"Olisipa minulla rahaa, jota voisin lähettää avuksesi."
En kritisoi häntä. Hän voi tehdä sen, mitä kokee Jumalan kehottavan.
Rahaa kyllä on kaikilla. Mutta useimmat laittavat itsensä etusijalle.
Sanotaan: "Maksaisin kymmenyksiä, jos minulla olisi, mistä maksaa."
Se tarkoittaa, että on käyttänyt rahansa ensin itseensä, -
ja maksettuaan kaiken, mitä haluaa maksaa, kymmenyksiin ei jää rahaa.
Siksi Sananlaskujen luvuissa 11 ja 3 -
puhutaan kymmenyksistä ensihedelmänä.
Eli Jumalalle annetaan ensin. Ei vasta sitten kun on maksettu kaikki, -
mitä tahdotaan maksaa, ja ostettu kaikki härvelit, joita halutaan.
Ei, Hänelle annetaan ensihedelmä, ei vasta jämiä.
Jos sen tekisimme, jos etsisimme ensin Jumalan valtakuntaa, -
Jumala pitäisi huolen tarpeistamme.
Jumala on El Shaddai, ei El Saita.
Jumala huolehtisi tarpeistasi paremmin kuin ikinä itse huolehdit.
Eräs mies osti minulle vuosien ajan upouusia autoja.
Hän maksoi autot kokonaan. Hän ei antanut rahaa, -
vaan menin ostamaan autoa ja hän hoiti maksut.
Hän osti minulle hienoja autoja. Ensimmäinen oli Suburban.
Lapset asuivat vielä kotona. Tarvitsimme nelivedon, -
jotta pääsimme ylös pihaamme jyrkkää ajoliuskaa.
Se ei ollut mikä tahansa Suburban. Siinä oli kaikki herkut.
Siinä oli sellaiset hienot sisävalot. En olisi ikinä ostanut sitä itse.
Muistan, että joskus ihmiset jäivät ihailemaan autoa -
ja kysyivät: "Millaista työtä oikein teet?" Kerroin olevani saarnaaja.
Heti he suuttuivat, että ei saarnaajalla saisi olla niin hienoa autoa.
Mutta olin saanut sen lahjaksi! Laitoin Jumalan valtakunnan ensimmäiseksi,-
ja Hän kohteli minua paremmin -
hankkimalla minulle parempia autoja kuin olisin itse ostanut.
Siitä ne raamatunkohdat puhuvat.
Laittakaa Jumalan valtakunta ensim- mäiseksi ja antakaa ensin Herralle -
eikä vasta jämiä sitten kun itse ja omat halut on hoidettu.
Jos teette sen puhtaasta sydämestä oikealla asenteella, takaan, -
että Jumala pitää teistä paremmin huolen kuin pitäisitte itse itsestänne.
Kerroin joskus sille miehelle, joka osti minulle autoja, että se nolotti välillä.
Hän sanoi, että jos vaurautesi taso ei nolota sinua, Jumala ei ole lähteesi.
VAIHE 2
Tässä uutisia rakennustyömaalta. Lukukauden opetus alkoi tänään.
Se oli mahtavaa. Olemme nyt rakennustyömaalla.
Näette, että takanani valetaan jo perustuksia.
Tässä takanani tulee olemaan -
noin kolmikerroksinen rakennuksen osa, jonka seinä on kaareva.
Rakennuksen pohjoispuolelle tulee parkkipaikka tuhannelle autolle.
Rakennuksen toiselle puolelle tulee työpaja, -
jossa säilytämme monenlaisia tarvikkeita.
Tähän, missä seison, tulee suuri portaikko kellariin ja yläkertaan.
Se yhdistää uuden rakennuksen nyt olemassa olevaan rakennukseen.
Uskon, että tämä on Jumalan suunnitelma. Olisi hienoa, -
jos voisit olla tässä mukana. Seuraavien 4―5 kuukauden aikana -
tarvitsemme noin 6 miljoonaa dollaria lisää rahaa.
Jumala tekee hienoja asioita. Tärkeintä ei ole rakentaminen, -
vaan ihmisten elämänmuutokset. Olisittepa olleet avajaisissa -
kuulemassa näitä upeita todistuksia. Haluamme investoida ihmisiin.
Tämän rakennuksen avulla voimme saavuttaa evankeliumilla -
enemmän ihmisiä kuin koskaan. Olen tästä innoissani ja rukoilen, -
että sinäkin innostut ja tulet mukaan. Uskon tämän valmistuvan pian.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Neljännen CD-opetuksen aihe on "Vauraus ei ole itsekästä".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Hei! En kuullut, että tulitte sisään. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia, -
joissa on teatteriesitys ja hieno illallinen. Lisätietoja nettisivultamme.
MUUTA ELÄMÄSI. MUUTA MAAILMA.
Suomennos: Maija Tuukkanen